Diari Oficial de la Generalitat Valenciana


Sumari del DOGV 9221, del 23-11-2021 (2021/11789)

Informació pública de l'aprovació inicial de la modificació puntual número 22 del Pla general d'ordenació urbana.
-----------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11426


Data del document
:   15-11-2021

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * pla d'urbanisme
    * administració local

Informació pública de l'aprovació inicial de la modificació puntual número 22 del Pla general d'ordenació urbana. [2021/11451]  
Mitjançant Resolució de l'Alcaldia de data 12 de novembre de 2021 s'ha aprovat inicialment el Projecte de la modificació número 22 del PGOU redactat per l'arquitecte funcionari Tomás Pastor Martínez, compost per memòria informativa, justificativa i normes urbanístiques, plànols d'informació de xarxa primària d'infraestructures i dotacions, plànols d'ordenació, informe d'impacte de gènere i document inicial estratègic. Aquesta modificació té per objecte la delimitació de tres àmbits d'execució d'actuacions aïllades i una unitat d'execució, delimitació de subzones del sòl urbà residencial, zones 1 i 2 i clarificació de les normes urbanístiques entre la tipologia edificatòria habitatge adossat o en fila i l'aïllada o apariada (tipus 3), afectant tot això únicament a sòl urbà residèncial.  
Aquesta modificació no té abast estructural ni efectes significatius sobre el medi ambient, i l'afecció generada sobre el paisatge no serà significativa, conforme al que es disposa en els article 43, 44 i 61 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge. Se sotmet l'expedient a tràmit d'informació pública pel termini de quaranta-cinc dies, comptat a partir de l'endemà a la publicació d'aquest anunci en el Diari Oficial de la Generalitat Valenciana. També es publicarà anunci en premsa escrita de gran difusió. La documentació que integra la modificació núm. 22 del PGOU es posa a la disposició del públic en l'adreça electrònica municipal: www.manuel.es.  
  
Durant aquest període, es podran formular les al·legacions que s'estimen pertinents, trobant-se de manifest l'instrument de modificació de planejament inicialment aprovat en l'oficina tècnica d'Urbanisme de l'Ajuntament de Manuel, en horari laborable de dilluns a divendres de 09.00 a 14.00 hores.  
Aquesta aprovació inicial determina la suspensió durant un màxim de dos anys de la tramitació i l'atorgament de llicències de parcel·lació de terrenys, edificació i demolició en els àmbits denominats «Actuació aïllada 1, 2 i 3», així com en la «Unitat d'execució nº1» segons pla de delimitació de l'àmbit de suspensió de llicències, que així mateix es publica. Tot això, sense perjudici que es puguen atorgar en aquest àmbit les llicències per a obres o actuacions compatibles amb l'antiga i la nova ordenació.  
El present anunci també es publica als efectes que disposa l'article 44 de la Llei 39/2015, d'1 d'octubre, del procediment administratiu comú de les administracions públiques, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació aquesta no ha sigut possible.  
  
Manuel, 15 de novembre de 2021. L'alcaldessa: Purificación Atienza Boronat.